**UZNESENIA**

**z 33. zasadnutia Štátnej komisie**

**pre voľby a kontrolu financovania politických strán pre VII. volebné obdobie**

**zo dňa 8. augusta 2018**

*Uznesenie č. 33/1/1*

*Štátna komisia pre voľby a kontrolu financovania politických strán schvaľuje navrhovaný program rokovania.*

*Uznesenie č. 33/1/2*

*Štátna komisia pre voľby a kontrolu financovania politických strán schvaľuje návrh zápisnice z jej tridsiateho druhého zasadnutia.*

***Uznesenie č. 33/2/1/1***

 *Štátna komisia pre voľby a kontrolu financovania politických strán berie na vedomie informáciu predsedu Štátnej komisie pre voľby a kontrolu financovania politických strán o stretnutí s predsedom Štatistického úradu Slovenskej republiky, ktoré sa uskutočnilo
dňa 07.08.2018.*

*Uznesenie č. 33/2/1/2*

 *Na základe ustanovenia § 30 uvedeného vo všeobecnej časti zákona č. 180/2014 Z. z.
o podmienkach výkonu volebného práva a o zmene a doplnení niektorých zákonov v znení neskorších predpisov v spojení s § 187 ods. 1 uvedeného v osobitnej časti tohto zákona, môže miestna volebná komisia vyhotoviť zápisnicu o výsledku volieb vo volebnom obvode vo voľbách do orgánov samosprávy obcí aj v elektronickej forme určenej Štatistickým úradom Slovenskej republiky. Po vyhotovení zápisnice v elektronickej forme podpisuje dva rovnopisy vytlačenej zápisnice predseda a ostatní členovia miestnej/mestskej volebnej komisie. Následne elektronicky vyhotovenú zápisnicu zašle a jeden rovnopis vytlačenej a podpísanej zápisnice doručí príslušnej volebnej komisii.*

*Uznesenie č. 33/2/2*

 *Štátna komisia pre voľby a kontrolu financovania politických strán berie na vedomie informáciu vedúcej Úradu štátnej komisie Mgr. JUDr. Michaely Ružičkovej o doručení
a vybavení žiadosti pána J. Č. o poskytnutie informácie podľa zákona č. 211/2000 Z. z. o slobodnom prístupe k informáciám a o zmene a doplnení niektorých zákonov v znení neskorších predpisov.*

*Uznesenie č. 33/2/3*

 *Štátna komisia pre voľby a kontrolu financovania politických strán berie na vedomie záznamy zo svojich hlasovaní per rollam o žiadostiach fyzických osôb pani Adriany Pajdlhauserovej a Ing. Lukáša Hotáryho o zaevidovanie ako tretia strana na účely vedenia volebnej kampane pre voľby do orgánov samosprávy obcí v roku 2018 podľa § 8 zákona
č. 181/2014 Z. z. o volebnej kampani a o zmene a doplnení zákona č. 85/2005 Z. z. o politických stranách a politických hnutiach v znení neskorších predpisov.*

*Uznesenie č. 33/2/4*

 *Štátna komisia pre voľby a kontrolu berie na vedomie informáciu o späťvzatí žiadosti obchodnej spoločnosti A 24, s. r. o. o zaevidovanie ako tretia strana na účely vedenia volebnej kampane pre voľby do orgánov samosprávy obcí v roku 2018.*

*Uznesenie č. 33/2/5*

 *Štátna komisia pre voľby a kontrolu financovania politických strán berie na vedomie rozsudok Najvyššieho súdu Slovenskej republiky sp. zn.: 4Asan/11/2017 zo dňa 12.06.2018
vo veci kasačnej sťažnosti politickej strany STRANA MODERNÉHO SLOVENSKA – SMS.*

*Uznesenie č. 33/2/6*

 *Štátna komisia berie na vedomie uznesenie Krajského súdu v Bratislave
sp. zn.: 6S/246/2016-213 zo dňa 19.07.2018 o priznaní trov právneho zastúpenia a trov konania vo veci správnej žaloby politickej strany Slovenská ľudová strana Andreja Hlinku.*

*Uznesenie č. 33/3/1*

*Štátna komisia pre voľby a kontrolu financovania politických strán eviduje obchodnú spoločnosť Mediachain s.r.o., ako tretiu stranu podľa § 8 zákona č. 181/2014 Z. z. o volebnej kampani a o zmene a doplnení zákona č. 85/2005 Z. z. o politických stranách a politických hnutiach v znení neskorších predpisov pre voľby do orgánov samosprávy obcí v roku 2018.*

*Uznesenie č. 33/4/1*

 *Štátna komisia pre voľby a kontrolu financovania politických strán začína podľa § 31 ods. 5 zákona č. 85/2005 Z. z. o politických stranách a politických hnutiach v znení neskorších predpisov voči politickej strane Demokrati Slovenska správne konanie za prijatie daru v rozpore s § 24 ods. 1 písm. d) zákona č. 85/2005 Z. z. o politických stranách a politických hnutiach v znení neskorších predpisov a určuje lehotu na vyjadrenie k oznámeniu o začatí konania na 10 kalendárnych dní od jeho doručenia.*

*Uznesenie č. 33/4/2*

 *Štátna komisia pre voľby a kontrolu financovania politických strán v správnom konaní
č. SVS-OVR2-2018/015594, vedenom voči politickej strane NOVÝ PARLAMENT podľa § 31 ods. 3 zákona č. 85/2005 Z. z. o politických stranách a politických hnutiach v znení neskorších predpisov za neodstránenie nedostatkov vo výročnej správe za rok 2017, ukladá Úradu štátnej komisie zaslať politickej strane NOVÝ PARLAMENT upovedomenie o práve vyjadriť sa
pred vydaním rozhodnutia k jeho podkladu i k spôsobu jeho zistenia, prípadne navrhnúť jeho doplnenie podľa § 33 ods. 2 zákona č. 71/1967 Zb. o správnom konaní (správny poriadok)
v znení neskorších predpisov a určuje lehotu na vyjadrenie na 10 kalendárnych dní
od jeho doručenia.*

*Uznesenie č. 33/4/3*

 *Štátna komisia pre voľby a kontrolu financovania politických strán v súlade so svojím uznesením č. 1/4/1 zo dňa 25.05.2016 zastavuje podľa § 30 ods. 1 písm. j) zákona
č. 71/1967 Zb. o správnom konaní (správny poriadok) v znení neskorších predpisov konanie o uložení pokuty č. SVS-OVR2-2018/007071, vedené podľa § 19 ods. 5 písm. a) zákona
č. 181/2014 Z. z. o volebnej kampani a o zmene a doplnení zákona č. 85/2005 Z. z. o politických stranách a politických hnutiach v znení neskorších predpisov voči kandidátovi na poslanca zastupiteľstva Nitrianskeho samosprávneho kraja, pánovi O. K. za vedenie volebnej kampane po čase ustanovenom v § 2 ods. 2 uvedeného zákona.*

*Uznesenie č. 33/4/4*

 *Štátna komisia pre voľby a kontrolu financovania politických strán v konaní o uložení pokuty č. SVS-OVR2-2018/001563 podľa § 31 ods. 3 zákona č. 85/2005 Z. z. o politických stranách a politických hnutiach v znení neskorších predpisov ukladá politickej strane Slovenská ľudová strana Andreja Hlinku pokutu vo výške 200 eur za neodstránenie nedostatkov vo výročnej správe za rok 2015 v určenej lehote, t. j. do 30.06.2016.*

*Uznesenie č. 33/5/1*

 *Štátna komisia pre voľby a kontrolu financovania politických strán schvaľuje návrh informácie Štátnej komisie pre voľby a kontrolu financovania politických strán o výročných správach politických strán a politických hnutí za rok 2017 pre Národnú radu Slovenskej republiky.*

*Uznesenie č. 33/6/1*

 *Štátna komisia pre voľby a kontrolu financovania politických strán ako odvolací správny orgán podľa § 19 ods. 15 zákona č. 181/2014 Z. z. o volebnej kampani a o zmene a doplnení zákona č. 85/2005 Z. z. o politických stranách a politických hnutiach v znení neskorších predpisov, v odvolacom konaní č. SVS-OVR2-2018/024045 prerokovala odvolanie pána J. Š. proti rozhodnutiu Ministerstva vnútra Slovenskej republiky č. SVS-OVR1-2018/013996-002
zo dňa 13.06.2018 o uložení pokuty za správny delikt uvedený v § 19 ods. 6 písm. c) zákona
č. 181/2014 Z. z. o volebnej kampani a o zmene a doplnení zákona č. 85/2005 Z. z. o politických stranách a politických hnutiach v znení neskorších predpisov, preskúmala napadnuté rozhodnutie v celom rozsahu, toto rozhodnutie zrušuje a vec vracia podľa § 59 ods. 3 zákona č. 71/1967 Zb. o správnom konaní (správny poriadok) v znení neskorších predpisov Ministerstvu vnútra Slovenskej republiky na nové prejedanie a rozhodnutie.*

*Uznesenie č. 33/6/2*

 *Štátna komisia pre voľby a kontrolu financovania politických strán ako odvolací správny orgán podľa § 19 ods. 15 zákona č. 181/2014 Z. z. o volebnej kampani a o zmene a doplnení zákona č. 85/2005 Z. z. o politických stranách a politických hnutiach v znení neskorších predpisov, v odvolacom konaní č. SVS-OVR2-2018/023852 prerokovala odvolanie pána M. J. proti rozhodnutiu Ministerstva vnútra Slovenskej republiky č. SVS-OVR1-2018/13172-002
zo dňa 19.06.2018 o uložení pokuty za správny delikt uvedený v § 19 ods. 6 písm. b) zákona
č. 181/2014 Z. z. o volebnej kampani a o zmene a doplnení zákona č. 85/2005 Z. z. o politických stranách a politických hnutiach v znení neskorších predpisov, preskúmala napadnuté rozhodnutie v celom rozsahu, toto rozhodnutie zrušuje a vec vracia podľa § 59 ods. 3 zákona č. 71/1967 Zb. o správnom konaní (správny poriadok) v znení neskorších predpisov Ministerstvu vnútra Slovenskej republiky na nové prejedanie a rozhodnutie.*

*Uznesenie č. 33/7/1*

 *Štátna komisia pre voľby a kontrolu financovania politických strán sa oboznámila
s podnetom pána D. D. a postupuje ho Ministerstvu vnútra Slovenskej republiky ako príslušnému správnemu orgánu.*

*Uznesenie č. 33/7/2*

 *Štátna komisia pre voľby a kontrolu financovania politických strán sa oboznámila s otázkou pani D. D., týkajúcej sa výkladu zákona č. 180/2014 Z. z. o podmienkach výkonu volebného práva a o zmene a doplnení niektorých zákonov a postupuje ho Ministerstvu vnútra Slovenskej republiky ako gestorovi uvedeného zákona.*

*Uznesenie č. 33/7/3*

 *Štátna komisia pre voľby a kontrolu financovania politických strán postupuje oznámenie politickej strany ŠANCA Ministerstvu vnútra Slovenskej republiky ako príslušnému správnemu orgánu.*

*Uznesenie č. 33/7/4*

 *Štátna komisia pre voľby a kontrolu financovania politických strán sa oboznámila s otázkou pána J. S., týkajúcej sa výkladu zákona č. 180/2014 Z. z. o podmienkach výkonu volebného práva a o zmene a doplnení niektorých zákonov a postupuje ho Ministerstvu vnútra Slovenskej republiky ako gestorovi uvedeného zákona.*

*Uznesenie č. 33/7/5*

 *Štátna komisia pre voľby a kontrolu financovania politických strán sa oboznámila s otázkou pána T. K. a konštatuje, že ohlasovňami pobytu sú mestské časti hlavného mesta Slovenskej republiky Bratislava, ktoré teda disponujú požadovanými informáciami. Preto Štátna komisia pre voľby a kontrolu financovania politických strán postupuje žiadosť mestským častiam hlavného mesta Slovenskej republiky Bratislavy.*